**OBVESTILO POSAMEZNIKOM PO ČLENU 14 SPLOŠNE UREDBE O VARSTVU PODATKOV (angl. GDPR) GLEDE OBDELAVE OSEBNIH PODATKOV**
**\*\*\***

**Imetniki stavbne pravice in imetniki neprave stvarne služnosti, vpisani v Katastru nepremičnin (KN)**

* **Upravljavec zbirke osebnih podatkov**:

Geodetska uprava Republike Slovenije, Zemljemerska ulica 12, telefon: (01) 478 48 00, e-naslov: pisarna.gu@gov.si

* **Kontakti pooblaščene osebe za varstvo osebnih podatkov (angl. DPO)**:

Romana Hudnik Rovan, telefon: (01) 478 48 15, e-naslov: romana.hudnik-rovan@gov.si

* **Nameni obdelave osebnih podatkov:**

*Prevzemanje podatkov o imetnikih stavbne pravice in imetnikih neprave stvarne služnosti iz Zemljiške knjige ter vodenje teh podatkov v Katastru nepremičnin* se izvajata za namene vodenja temeljne evidence o položaju, obliki, fizičnih in drugih lastnostih parcel, stavb in delov stavb, ki izkazuje dejansko stanje nepremičnin na območju Republike Slovenije, ter izvajanja katastrskih postopkov.

*Prevzemanje podatkov o imetnikih stavbne pravice in imetnikih neprave stvarne služnosti iz Centralnega registra prebivalstva v Kataster nepremičnin*se izvaja za namene osveževanja ter dopolnjevanja podatkov o imetnikih, vpisanih v Kataster nepremičnin.

* **Vrste osebnih podatkov, ki se obdelujejo:**

ime in priimek, naslov prijavljenega prebivališča ter enotna matična številka občana (EMŠO)

* **Pravna podlaga za obdelavo osebnih podatkov:**

točka (c) člena 6(1) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES - Splošna uredba o varstvu podatkov (UL L št. 119 z dne 4. 5. 2016, str. 1, in UL L št. 127 z dne 23. 5. 2018, str. 2 - popr.; angl. »General Data Protection Regulation« - GDPR, Splošna uredba) ter prvi in drugi odstavek 6. člena Zakona o varstvu osebnih podatkov – ZVOP-2 (Uradni list RS, št. 163/22), v povezavi z 18. in 108. členom Zakona o katastru nepremičnin – ZKN (Uradni list RS, št. 54/21)

* **Uporabniki ali kategorije uporabnikov osebnih podatkov:**

1. obdelovalci (zunanji izvajalci), ki na podlagi pogodbe v skladu s členom 28 Splošne uredbe v imenu Geodetske uprave Republike Slovenije izvajajo določene obdelave osebnih podatkov imetnikov stavbne pravice in imetnikov neprave stvarne služnosti iz Katastra nepremičnin, pri vzdrževanju aplikacij za vodenje podatkov ter podpori izvajanju postopkov v zvezi z evidenco

2. uporabniki, ki imajo zakonsko pravno podlago za pridobitev osebnih podatkov imetnikov stavbne pravice in imetnikov neprave stvarne služnosti iz Katastra nepremičnin (pooblaščeni geodeti, pooblaščeni projektanti ter sodni izvedenci geodetske stroke)

* **Informacije o prenosih osebnih podatkov v tretjo državo ali mednarodno organizacijo:**

Osebni podatki se ne prenašajo v tretje države (države izven Evropske unije) ali mednarodne organizacije.

* **Rok hrambe osebnih podatkov:**

arhivsko gradivo (A), na podlagi Načrta klasifikacijskih znakov Geodetske uprave Republike Slovenije (35312 – KN – Postopki spreminjanja podatkov)

* **Pravice posameznikov v zvezi z obdelavo osebnih podatkov:**

Imetniki stavbne pravice in imetniki neprave stvarne služnosti, vpisani v Katastru nepremičnin, imate na podlagi Splošne uredbe glede lastnih osebnih podatkov, ki jih Geodetska uprava Republike Slovenije vodi o vas, pravico dostopa oziroma seznanitve s podatki, z vpogledom ali pridobitvijo kopije (člen 15), ter pravico do popravka netočnih ali neažurnih podatkov in dopolnitve nepopolnih podatkov (člen 16).

Geodetska uprava Republike Slovenije zagotavlja uresničevanje vaših pravic v skladu s Splošno uredbo, v roku enega meseca po prejemu vaše popolne pisne zahteve. V zahtevi se morate ustrezno identificirati in opredeliti vsebino zahteve. Zahtevo lahko posredujete organu na naslov Zemljemerska ulica 12, 1000 Ljubljana, ali na e-naslov pisarna.gu@gov.si. V zvezi z uresničevanjem svojih pravic se lahko posvetujete s pooblaščeno osebo za varstvo osebnih podatkov (DPO).

* **Informacija o pravici do vložitve pritožbe pri nadzornem organu**:

V skladu s Splošno uredbo lahko imetniki stavbne pravice in imetniki neprave stvarne služnosti, vpisani v Katastru nepremičnin, če menite, da so kršene vaše pravice v zvezi z obdelavo lastnih osebnih podatkov, vložite pritožbo pri Informacijskem pooblaščencu (naslov: Dunajska 22, 1000 Ljubljana: gp.ip@ip-rs.si, telefon: (01) 230 97 30, spletna stran: [www.ip-rs.si](http://www.ip-rs.si/)).

* **Vir osebnih podatkov in ali izvirajo iz javno dostopnih virov:**

Zemljiška knjiga (javna evidenca o lastnikih nepremičnin) in Centralni register prebivalstva

* **Informacije o obstoju avtomatiziranega sprejemanja odločitev, vključno z oblikovanjem profilov**:

Avtomatizirano sprejemanje odločitev ali profiliranje se ne izvaja.